চকরিয়া থানার এসআই সুকান্ত চৌধুরী জানান, বরইতলীর বানিয়ারছড়া পাহাড়ি এলাকা থেকে বুধবার রাতে গ্রেফতারের পর পুলিশের প্রাথমিক জিজ্ঞাসাবাদে রুবেল স্বীকার করে তার নেতৃত্বে স্ত্রীকে শ্বাসরোধ করে হত্যা করার ঘটনা। তার সঙ্গে আরও ৬জন এ হত্যাকাণ্ডে অংশ নেয়। স্ত্রীকে হত্যা করার কয়েকটি কারণও সে পুলিশকে জানায়। তন্মধ্যে শ্বাশুড়ি তাকে ফাঁদে ফেলে রোকেয়া বেগমের সঙ্গে জোর করে বিয়ে দেয়। কিন্তু সেই বিয়ে মেনে নেয়নি পরিবার সদস্যরা। তাছাড়া বিয়ের সময় কথা ছিল ১ লক্ষ ৩০ হাজার টাকা যৌতুক হিসেবেও দেওয়ার। কিন্তু সেই টাকাও দেওয়া হয়নি বিয়ের একবছর পার হলেও। টাকা চাইতে গেলে স্ত্রীর বড় দুইভাই আলমগীর ও আলী হোসেন মিলে রুবেলকে মারধর করে। এসব কারণে রুবেল সিদ্ধান্ত নেয় স্ত্রীকে চিরতরে শেষ করতে।